Viborger Samler, 1848-05-17
Jfølge en af flere Jndvaanere i Viborg udstædt Jndbydelse saalydende: J denne Farens Stund for Fædrelandet, der, saaledes som den folkelige Minister for nylig har udtalt i vor Midte, er en Prøvelsens Tid saavel for Embedsmanden som for Borgeren, er en Tid, i hvilken Staten, det Offentlige har Leilighed til at prøve den gode Embedsmand, den gode Borger – er det naturligt, at den tro Borger, den sande Fædrelandsven med aarvaagne Øine giver Agt ei blot paa Embedsmandens Handlinger, men og paa Handlinger, paa Yttringer af de af hans Medborgere, til hvilke han af en eller anden Grund mener ikke at kunne have den fulde Tillid. Saa vigtigt, saa ubetinget nødvendigt det for Fædrelandets Vee og Vel er, at alle danske Borgere i Troskab og Enighed holde sammen lige overfor den fælleds Fiende, saa naturlig og kraftig maa Uvillien være imod hver den Embedsmand, hver den Borger, der ikke handler efter Pligt, imod hver den, der ved sine Handlinger, ved sine Yttringer lægger et Sindelag for Dagen, der staaer i Strid med Troskabs=Følelsen for Fædrelandet. Men denne naturlige Aarvaagenhed fra Borgerens Side, denne i og for sig ædle Følelse af Uvillie imod enhver urigtig Handling af Medborgere kan fremkalde, og har her i Byen fremkaldt Noget, som kunde blive farligt for Byens, for Statens, for Borgernes Vee og Vel i Almindelighed, og dette er Mistillid, hvilken efter alle Tiders Erfaring kan være og er Moder til alle mulige Ulykker i det borgerlige Samfund, ja kan medføre og har medført Omstyrtning af alle borgerlige Forhold. Det har viist sig, at der er Mistillid til Embedsmænd, til Borgere, at man har havt Forskjellige mistænkte af en eller anden, virkelig eller indbildt, Grund; men dette har i Almindelighed viist sig paa en meere skjult, en mere hemmelig Maade, saa at det i Reglen ei har været, og ei vil være mueligt for de Vedkommende, der uskyldigt ere mistænkte, at rense, at frigjøre sig. Denne Mistillid, denne Mistanke har ogsaa allerede, efterat have sneget sig om i Form af Rygte, og efter ved forborgen Yttring fra den Ene til den Anden at have tiltaget i Styrke og Betydning, fremkaldt Forsøg paa Demonstrationer, paa Angreb paa den gode Retsorden, hvilke i og for sig, og i deres videre Følger kunne blive høist for gelige. Det gjælder derfor om, i Tide at møde denne Mistillid, denne Mistænksomhed, at hæve Aarsagerne til samme, og i hvert Fald strax ved fredelige Midler at hæve ethvert mueligt voldeligt Udbrud af Mistilliden, hvor samme endnu maattet være tilstede. Det gjælder lige meget om at beskytte den uskyldigt Mistænkte – hvilket ligesaavel er en Retfærdigheds Handling, som den, at den Skyldige faaer sin fortjente Straf - og om at opretholde den indre Fred og Enighed, i hvilken vi alene kunne finde vor Styrke og vor Redning lige over for Fjenden, og af hvilken Borger=Enighed, imellem den folkelige Regjering og Borgeren, og imellem denne indbyrdes, vi hidtil i denne Trængsels Tid have været stolte, som en Modsætning til hvad der viser sig i andre Lande. Ledede af foranførte Hensyn have vi besluttet os til at danne: en Forening for Opretholdelse. af god borgerlig Orden i Viborg, hvilken vi indbyde alle gode Borgere og Jndvaanere i Viborg, Jngen undtagen, at indtræde i." blev paa Stænderhuset den 16de De afholdt et talrigt Møde af Viborg Byes Jndvaanere af alle Stænder, hvor det efter længere Discussion blev vedtaget: at stifte en Forening for Opretholdelse af god borgerlig Orden i Viborg, i hvilken det paaligger Enhver, der indtræder i samme: a) at modvirke Udbredelsen af saadanne skadelige Rygter, som de i Jndbydelsen omhandlede; og b) saasnart der maatte skee Opløb eller Sammenstimlen af Mennesker, at indfinde sig paa Stedet, for, navnlig ved beroligende Forestillinger, at søge at forhindre voldsomme Demonstrationer, og i det Hele at gjenoprette den fredelige gode Orden, som er ligesaa nødvendig for Statens Sikkerhed i Almindelighed, som for enhver enkelt Borgers Velbefindende i Særdeleshed. Ved Skive Borgerskole er en Medhielperplads ledig. Den aarlige Løn er 3 Tdr. Rug, 3 Tdr. Byg og 155 Rbd. foruden fri Bolig. Ansøgninger herom blive at tilstille Skolecommissionen i Skive.